ગુલાલને તો હજુ કંઈ ગતાગમ નહોતી પડતી કે આ બધું શું ચાલી રહ્યું છે. એણે અંતરા સામે જોયું. અંતરા અત્યારે મેસેજ ટાઇપ કરવામાં બીઝી હતી, ‘જો, મલ્હાર, હવે તું મને બ્લેક મેઈલ નહીં કરી શકે. તેં ઓરિજિનલ સોર્સ મને આપી દીધા છે. હા, તારી પાસે એ વિડિયોની કોપી હશે એ વાત પણ નક્કી છે. પણ યાર, આ બેઈમાનીના ધંધામાં થોડી તો ઈમાનદારી રાખ. મેં તારી પાસે પ્રોમિસ લીધું હતું કે તું વિશ્વાસઘાત નહીં કરે. મને ફરી બ્લેક મેઈલ નહીં કરે. પ્લીઝ !’